MónTerrassa | La marca Teixidors de Fupar de Terrassa, premiada a Nova York | Societat
La marca Teixidors de Fupar de Terrassa, premiada a Nova York
per Redacció divendres, 24 de maig 2019 - 11:36h
Teixidors de Fupar | Fupar
La marca Teixidors de Fupar ha estat guardonada amb el premi “ICFF Constellation Award”, atorgat per la revista Contract Magazine en la categoria de millor accessori, durant la fira International Contemporary Furniture Fair (ICFF) de Nova York. El premi ha estat per la col·lecció “Criss-Cross 3, 2, 1” que la marca Teixidors ha dut a terme amb la col·laboració de la reconeguda dissenyadora britànica Faye Toogood, i que ha aprofitat per presentar juntament amb altres productes del 19 al 22 de maig a la fira ICFF.
Els premis Constellation Awards reten homenatge a tots els camps del disseny valorant el grau de funcionalitat, qualitat i durabilitat, estètica i disseny, així com d'innovació dels productes i projectes que hi participen.
Una fira amb renom internacional
Aquesta és la novena vegada que la marca Teixidors participa a la fira ICFF, que ha tingut lloc al recinte firal Jacob K. Javits Convention Center de Nova York, i que ha reunit empreses del sector del disseny i de l'habitatge. Es tracta d’un dels certàmens més prestigiosos dels Estats Units dins d'aquest sector i un dels més importants de Nova York.
FUPAR Teixidors